Garri

Efu West Africa, garri (; ma nwọ dọ nwu ki gari, galli, abẹki gali) chi omu  kuma nẹ kwefu ebi Abacha .

Efu ichi ami akechi, ma dọ ami omu amẹnwu kuma gbẹ ki garri, am'ẹnwu dabi ami guinea corn, Akpa, Ochikapa, Uchu, Ọgẹdẹ kpai millet. Eyi ku ma dọki garin dawa chi efu guinea corn ma nẹ kwo, garin masara kpai garin alkama chi kwefu Akpa ma'nyu wheat, Alu ki garin magani la chi ogwu efulu.

Ami omu ku ma neke nẹ kw'efu ebi anẹñwù kuma gbẹ ku ma du dama kpai omi ẹrudọdọ abẹki omi ẹkpuna ma rida ti amenwù ku ma jẹ yi Nigeria, Benin, Togo, Ghana, Guinea, Cameroon kpai   Liberia.

Ebi abacha kuma du chi garri lẹ che ni fiber, copper kpai magnesium nyọnyọ.

Garri che dabi farim'ẹnwu  mandioca ku ma nẹ yi Brazil, kuma du manyu am'ẹnwu kuma du yi u'jẹnwu wewe, oka efu ami ùjẹñwù lẹ chi farofa, ojile nwu chi eju'ọwọ Nordeste.

 Ọna kuma che 
Taki ẹni omu garri, ẹ fu ebi  Abacha wu kwanẹ ef'unwa, ef'ugwẹ taki ef'unọ taki ẹni efulu nwu. Efulu lẹ ma neke di ekpo ọjẹ taki ma du tefu ikpa achacha, taki ma du t'ofe machini ki ya pili kwi hawa mi 1–24 , to du ki omi ki defu ki kwo. Ìchẹñwù ki gbẹ, ma fu ta abeki eyọ taki ma fu  Dẹ efu ucha ki dẹ lile kiya nabẹ abẹki ẹñwù ku ma neke du dẹ ki ekpo defu-n abẹki defu-n. Ukpoji ma neke di garri lẹ kpamọla gbanẹ ki ma kpabìe-n. Ma la neke nwọ gwu abẹki ẹnọ ki omu nwu ki chẹ fẹ. Garri awa ọna ojoji, ineke dẹ kwula, ikotiko, kpai ẹdẹ bọlọ, ku ma la du ma yi ùjẹñwù ojoji.

 Ami ùjẹñwù 
Eba chi ọjẹ ku ma che lefu e di garri da'nyu omi kiya kpuna taki ẹrọda kpai oliwo tẹgba ki dama ki ya chẹ kwọru . Ma bu kuma jẹ kpai obo. Ichẹkibọ ami obo lẹ chi obo'ọrọ, Obo api, Obo emi, afang soup, Obo banga  kpai Obo ilo. Ami ùjẹñwù ki dabẹlẹ nugo ma di ojanẹ awa amibo dudu lale chaka.
Kokoro chi ùjẹñwù ka ki nwọ di Nigeria, am'ujẹnwu lẹ aneke yi ka li eju'ọwọ nack southern kpai southeast Nigeria, ololo'nwu chi Abia State, Rivers State, Anambra State, Enugu State kpai Imo State. Ẹñwù ku ma du che chi omu Akpa, ki chẹ dama kpai  garri kpai sugar kpai ẹnwu ki chẹ dẹ nyọ nyọ.

Alu ku ma neke di garri chẹnwù ojoji kuma neke jẹ lẹ abẹki ùjẹñwù ki ma woji'n , aneke di garri da'nyu omi ẹru dọdọ (idabẹlẹ garri lẹ alo na gwu ọganẹ ), dama kpai sugar kpai iñọ, kpai ẹgba ka peanuts kuma rọ kpai/abẹki miliki, ma nwọ mọru ki garri kuma ma du t'omi'mọ. Omi onu ki dù kpẹ e di garri t'omi chi 3:1. Manẹ ke ji garri kichẹ gbẹ kpai sugar ma'nyu Garri peanut kuma rọ. Ami anẹ kibo, chi un'ọba, tiger nut miliki, kpai cashews.

Ojanẹ Liberia, ma di garri chi ẹnwu kuma jẹ ku ma dọ ki kanyan, kanyan  chi ugwẹ'gwa peanuts kpai iñọ.
Ìchẹñwù ki chẹ gbẹ,  ma di garri ma'nyu ẹgwa ku ma yi ki chẹ lọla manyù ekpo'ọjẹ. Udama ùjẹñwù yi ma dọki yoo ke garri, abẹki garri-fɔtɔ/galli-fɔtɔ (omu garri) ichi amibo Ga language ojanẹ Ghana manyù amibo ichi Gen ku ma di ojanẹ Togo kpai Benin. Agunu garri ekidẹ chi ẹgwẹ'gwa garri kpai tomato ki chẹ mọji, ekpo, omu, seasonings. Yoo ke garri chi garri kpai ẹgwa, onwu ma cha gboji du chi ùjẹñwù ọrọka. ma nwọ neke jẹ kpai akara-ẹgwais OjanẹNigeria.

Garri ki chẹ kwọ (Am'ibo Iyaji adọki "lebu") ma neke du dama kpai akpọkọ manyu ami anẹ ùjẹñwù ki bọ. Omi una kẹkẹ kpai ekpo ọjẹ edu tọ ma neke dọwọ che ki ya lọla. Agunu garri  eyi ma jẹ kpai ẹja ẹdẹ. Ma jẹ kpai frejon ọjọ Ajuma ọmẹmẹlẹ.

Ojanẹ Nigeria, am'ibo Efik adi garri ẹgbẹ ti obo ki chi omi ki neke mọji, dabi obo ẹgẹ kpai obo fufu (ku ma nwọ mọru obo atẹ kpai ọganẹ)

 Ojoji 
Ojanẹ West Africa, garri ojoji meji kidẹ chi garri fufu kpai garri yellow. Garri yellow chi ekpo ọjẹ madu ma'nyu taki gbẹ. Alu ku ma neke nwọ nẹ chi edu abacha eyi ki ebi nwu chi yellow du che. Garri efufu ọwọ ekeji ma du ekpo ọjẹ to-n taku ma dẹ-n.

Ojoji garri yellow kpai garri efufu chẹ kpọr'anẹ Ọjanẹ Nigeria kpai Cameroon. Ojoji nwu ka chi  garri efufu ku ma dọki  garri-Ijebu. Ọla ele chi am'ibo iyaji eyi Ijebu kuma kwi Nigeria agboji che yi.

Ojanẹ Ghana,ma mójójì garri  kpai ọna kidẹ alu le manyu ọna ki nya abẹki inana le. Amibo eyi kiya rínyo kpai eyi ki chẹ fẹ onwu n'ojima ti amibo eyi ki ch'ẹka le. Am'ibo ku ma t'ùjẹñwù chi garri eyi kiya wu chẹñwù kuma mu du tefu omi ama atene tule.

Am'ibo ku ma la chi eyi ki chẹ gbẹ kiya chẹ fẹ ma tene i chẹñwù ku ma tene ku ma m'eyi ki chẹ nyó taku ma la.

 Go nugo 

 African cuisine
 Similar cassava-based dishes
 Farofa
 Fufu
 Ugali
 Ogi (ùjẹñwù)
 Poi
 odu ami ùjẹñwù Africa 
 Tapai

 Ẹtẹ nwu 

 External links 

 Gari on Ghanaweb.com
 Igbo guide on garri